Osm:Help-help.addingFeaturesText/ast

''Enantes de que principies, la primera regla que tienes que saber ye no que cinca al usu de datos privativos. ¡Los datos de mapes con drechos d'autor o cualesquier otru datu privativu tan estrictamente torgaos! ¡Nun se permite copiar, calcar o cualesquier otra reproducción de trabayos con drechos d'autor! (Fonte: Copyright - Wiki d'OpenStreetMap)'' Les carauterístiques lliniales como les cais, caminos, ferrocarriles y siluetes d'edificios vamos llamales equí víes. Si de sópitu notes que te falta la barra llateral con tolos iconos, ye porque seleicionasti una carauterística nel mapa. Simplemente deseleicionala calcando nun área balera del mapa pa que vuelvan a apaecer los iconos. Pa crear un puntu (o noyu), arrastra y suelta l'iconu apropiáu de la barra llateral al mapa. Mira Amestar PDIs pa saber más tocante a crear un PDI (Puntu d'interés) Pa crear una vía, principia calcando nel mapa nel puntu de comienzu, y llueu calca en cada puntu socesivu. Fai doble-click p'acabar la llinia o calca Intro. Pa crear un polígonu, principia calcando nel mapa nel puntu de comienzu, y llueu calca en cada puntu socesivu (asemeyáu a crear una vía), y acaba calcando nel primer puntu pa zarrar el polígonu. Recuerda, si t'enquivoques puedes siempres calcar nel botón Desfacer. Calcando la tecla Esc se desfairán toles ediciones de la carauterística actual.